[{"text_idx": "#000003", "text": "Ar o\u0302l graddio o'r MBA (Meistr mewn Gweinyddu Busnes) yn gynharach yn ei yrfa, Joe oedd un o'r ychydig athrawon dosbarth yng Nghymru oedd a\u0302\u2019r cymhwyster hwnnw, a greodd gyfleoedd iddo ymgeisio am swyddi pennaeth. Mae bellach wedi bod yn bennaeth ers 12 mlynedd, a phenderfynodd astudio'r DBA fel y gallai ennill y cymhwyster uchaf posibl \u2013 ac er iddo orfod gohirio ei astudiaethau dair gwaith, mae wedi'i gyflawni o'r diwedd."}, {"text_idx": "#000005", "text": "\"Wnes i ddim yn dda iawn yn fy ngradd gyntaf - gwastraffais ormod o amser ar bethau eraill - felly mae'n debyg fy mod wedi bod yn ceisio gwneud iawn am hynny byth wedyn. Roeddwn i wedi dweud wrth fy nhiwtor pan adawais i\u2019r brifysgol fy mod i\u2019n mynd i gael doethuriaeth, ac roedd hynny'n ysgogiad personol i fi drwy gydol y cwrs."}, {"text_idx": "#000006", "text": "\"Dyw hi ddim wedi bod yn hawdd; y tro cyntaf i fi atal fy astudiaethau oedd ar o\u0302l i fi dorri fy nwy fraich, yr ail dro oedd pan symudais i o fy swydd flaenorol i'r un hon, a'r trydydd oedd pan aeth fy mab yn sa\u0302l pan oedd e yn y brifysgol. Rwy\u2019n cofio rhywun yn dweud 'Mae bywyd yn gallu mynd yn y ffordd' ar ddechrau\u2019r cwrs, ac mae hynny'n sicr wedi bod yn wir. Ond rwyf mor falch fy mod i wedi dal ati. Rwy'n edrych ymlaen at fynd i\u2019r seremoni Raddio, gwisgo'r cap a'r gw\u0302n a rhoi'r dystysgrif ar fy wal!\""}, {"text_idx": "#000007", "text": "Mae Joe wedi gallu defnyddio'r hyn mae wedi'i ddysgu yn y DBA yn ei waith bob dydd, gan gynnwys astudio ymddygiad optimistaidd a chredoau ar y cyd, meithrin ymddiriedaeth o fewn ysgolion a sut i sicrhau bod ysgolion yn perfformio'n effeithlon."}, {"text_idx": "#000012", "text": "\u201cNi allaf ddiolch i\u2019m tiwtoriaid \u2013 Dr Simon Thomas a\u2019r Athro Catherine Farrell \u2013 ddigon am eu holl gefnogaeth a\u2019u cred ynof drwyddi draw."}]